ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ НА

НЧ „СЪЗНАНИЕ – 1927Г.” С.МАРИНКА ОБЩ. БУРГАС 2023Г.

/разработена, съгласно ЗНЧ,обн.ДВ.бр.89/22.10.1996г.,последно изм. 15.09.2009г.ДВ.бр.74/

1. Въведение

Програмата за дейността на НЧ „Съзнание-1927г.”с.Маринка, общ.Бургас е съобразена с изискванията на чл.26 а,ал.2 от ЗАКОНА ЗА НАРОДНИТЕ ЧИТАЛИЩА. Изготвянето на програмата цели:

* Развитие и утвърждаване на читалището, като важна обществена институция, реализираща културната идентичност на с.Маринка, общ. Бургас, региона и страната в процес на всеобхватна глобализация
* Запазване и насърчаване развитието на нематериалното културно наследство, за да се предаде фолклорната култура като неразривно съчетание на звук,движение, слово, ритуал и пр.
* Запазване на традиционните ценности на общността и умелото им вписване в променената съвременна действителност

2.Анализ

 НЧ „Съзнание-1927г.” с.Маринка, общ. Бургас е единствено на територията на селото, регистрирано по Закона на народните читалища/изм.ДВ.бр.42 от 5 юни 2009г., изм.ДВ.бр.74 от 15 септември 2009г., изм. ДВ.бр.47 от 22 юни 2010г., изм. ДВ.бр. от 10 декември 2010г./. Читалището има изключително значение за съществуващото културно многообразие и е решаващ фактор за интелигентния растеж преследван от Европейския съюз, чрез инвестиции в творчеството и иновациите.Читалището се явява като мост между миналото и съвремието, а ролята при създаването, укрепването и възпроизвеждането на традициите и културата е незаменима.

 - Важно условие за развитието на читалищните дейности е материално- техническата база.Читалището ползва безвъзмездно приземния етаж на Кметството, където е настанена библиотеката. Тържествата провежда в залата на Кметството, като в действителност това не задоволява нуждите за развиване на дейностите. Разполага с озвучителна техника и мултимедия,но следващата стъпка трябва да е самостоятелна сграда на читалището.

 - Развитието на читалищните дейности се определя от потребностите на местната общност.

3.РЕСУРС

 НЧ „Съзнание-1927г.” с.Маринка е основен и стабилен фактор в развитието на местната култура в частност и като цяло на българската култура.Читалището се е превърнало в център за обмяна на информация чрез компютъризация, традиционни и нови прояви, беседи, изложби.Читалището е самоуправляващо се българско културно- просветно сдружение в с. Маринка, което изпълнява задачи от държавната и общинска политика.Като културно просветна организация, обединило в себе си традиции и съвременност, то е с потенциал и възможност да откликне на актуалните културно просветни,информационно-консултантски и социални потребности на населението в селото.

4. ЦЕЛИ И ПРИОРИТЕТИ

 Основната цел в работата през 2023г. е утвърждаването на читалището в Община Бургас като културно просветно средище с активни културни, информационни, социални и граждански функции, център обединяващ хората, независимо от възраст,социален статус и етнос.За постигането ще съдейства реализирането на следните подцели:

 Стимулиране на читалищната дейност за съхранението и популяризирането на нематериалното културно наследство.

 Превръщане читалището във фактор за обществен диалог,като се наблегне на читалището, като информационен център.

 Развитие и обогатяване на културния живот, социалната и образователна дейност в селото,като се подпомогне любителското художествено творчество и се организират нови школи, кръжоци, празненства чествания и младежки дейности

 Да се активизира потенциала на жителите на с.Маринка чрез приобщаване към ценностите и постиженията в сферата на изкуството и културата.Да се съхранят българските традиции чрез групата за автентичен фолклор.

 Богата и разнообразна палитра от прояви с местен характер, и активно участие в общински, национални и международни изяви.

 Създаване на творчески продукт и популяризиране на местната култура в международни фестивали.

5.БИБЛИОТЕЧНА ДЕЙНОСТ

 Библиотеката на НЧ „Съзнание-1927г.”пази историята на книгата и търси алтернативни начини за обновяване на фонда.

 Основната цел на библиотеката през 2023г., е да се ориентира към променените интереси на ползвателите на библиотечните услуги.Убедителна мисия която да накара читателите да припознаят библиотеката като привлекателно място.

 През 2023г. редовно да се комплектуват библиотечните фондове с цел пълноценно задоволяване на читателските потребности. Прочистване на библиотечните фондове от остарели по съдържание и физически изхабени книги съгласно Наредбата за опазване на библиотечните фондове.

 С цел опазване на библиотечните фондове да се наблегне на работата по издирването и прибирането на невърната литература.

 Доразвиване на информационната функция на читалищната библиотека чрез предлагане на нови форми на работа.

 Редовно водене и поддържане на библиотечната документация съгласно изискванията на ЗОБ.

 Закупуване на нова литература, периодични издания и ежедневници.

6.ХУДОЖЕСТВЕНА САМОДЕЙНОСТ

 Към НЧ „Съзнание1927г.” функционира самодеен състав за автентичен български фолклор, самодеен танцов състав, група за Коледари, група Лазарки, група Кукери, поддържаща група от деца за всички мероприятия. Всички те налагат своето активно присъствие и дават приноса си за разгръщане на широк спектър от разнообразни културни инициативи в селото.Признание за това са постижения,награди и отличия на общински, областни, национални и международни прегледи и фестивали.

 Основните мерки за развитие на художествената самодейност е запазването на традициите и фолклора на селото, чрез издирване, възстановяване и представянето им на общински, областни, национални и международни фестивали.

 Запазване и обогатяване на съществуващите форми за художествена самодейност.

 Привличане на млади хора във формите на художествената самодейност.

КУЛТУРНО-ИНФОРМАЦИОННА ДЕЙНОСТ

 Това е дейността, която до голяма степен зависи от обществената подкрепа и организационните качества на читалищното ръководство и секретаря на читалището.За да се осъществи тази дейност основните насоки в работата са:

 Целенасочена и съвместна работа на читалището с РЕКИЦ-гр. БУРГАС, ОУ „Хр.Ботев” с.Маринка, ДГ „Пролетна дъга”, Кметство с.Маринка, сдружения, Пенсионерски клуб „Детелина” и др. за реализиране на инициативите и мероприятията от Културния календар на селото и общината за 2023г.

 Оптимизиране на информационните източници и ресурси в посока на съвременните потребности на населението, което читалището обслужва.

ФИНАНСИРАНЕ

 Читалището набира средства от членски внос, субсидии от държавния и общински бюджет, дарения и спонсорство.

 През 2023г. за подобряване финансовото състояние на читалището да се вземат следните мерки:

 Осъществяване на контакти за набиране на допълнителни средства от дарения и спонсорство, за по активно участие на групата за автентичен фолклор и индивидуалните изпълнители в местни, национални и международни програми, конкурси и фестивали.

 Увеличаване броя на членовете на читалището.

 Използване на възможностите на проекти и програми.

 Финансово счетоводна отчетност да бъде съобразена със законовите норми. Да се води грижливо и редовно приходно-разходните документи.В срок до 31.03.2023г. да се изготви финансов отчет за предходната година от читалищното настоятелство ,да се приеме на отчетно събрание и се представи на Кмета на Община Бургас.

КУЛТУРНИ СЪБИТИЯ ЗА 2023г.

 Всяка година читалището на с.Маринка разработва и представя план за дейността и празничните чествания и изяви. Освен традиционните дати, всяка година има различни акценти.

 Месец Януари

 Ден на родилната помощ-Бабин ден

 Месец февруари

 Трифон Зарезан-ден на лозарите и банкерите празник с много забавление

 Кукеров ден

 Месец Март

 Ден на самодееца

 Трети март-Национален празник

 Баба Марта в детската градина

 Осми март-концерт

 Първа пролет

 Месец Април

 Детски празници по повод Международния ден на детската книга

 Лазаров ден-Лазарки

 Цветница-Кумичене

 Великден-концерт, кулинарни изложби

 Месец Май

 Ден на Европа

 Гергьовден

 Хедерлезе

 Ден на славянската писменост

 Месец Юни

 Международен ден на детето

 Денят на Ботев

 Месец Юли

 Света Марина-Празник на с.Маринка

 Месец Август

 Участие на Групата за автентичен фолклор във Международен фестивал

 Месец Септември

 Първи учебен ден

 Ден на Съединението-тържество

 Тържество по случай Деня на независимостта на България

 Месец Октомври

 Отбелязване на Международния ден на възрастните хора

 Месец Ноември

 Ден на народните будители

 Вечер на християнското семейство

 Месец Декември

 Коледари

 Дядо Коледа при децата на с.Маринка

Програмата е изготвена въз основа на предложенията на читалищното настоятелство, тя е отворен документ и при необходимост може да бъде допълвана или променяна. На заседание на УС на читалището програмата е съгласувана и приета с протокол от 04.11.2022.

07.11.2022г. СЕКРЕТАР:

С.МАРИНКА КАЛОЯНА ИВАНОВА